અત્યાર સુધી વિશ્વની ૩૪ ભાષાઓમાં પુસ્તક પ્રકાશિત થઈ ચૂક્યું છે. ૪૨ લાખ જેટલી વિશ્વવ્યાપી નકલોનું વેચાણ થઈ ચુકેલ છે તેવા આ પુસ્તકને 'એપલ'ના સ્થાપક સ્વ. સ્ટીવ જોબ્સે બાળવયે વાંચ્યું હતું. તે પુસ્તકના પ્રભાવ હેઠળ જ સ્ટીવ જોબ્સ અધ્યાત્મની ખોજમાં હિમાલય દોડી આવ્યા હતા. મૃત્યુપર્યંત વર્ષમાં એક વખત યોગાનંદની આત્મકથાનો આસ્વાદ તેઓ માણી લેતા હતા. જોબ્સના આગ્રહને વશ એપલના સહસ્થાપક વોલ્ટર ઈસાકસન, સેલ્સસેર્સ ડોટ કોમના સીઈઓ માર્ક બેનીઓફ અને વિશ્વની જુદા જુદા ક્ષેત્રોની ''વ્હુઝવ્હુ'' જેવી હસ્તીઓએ આ સૂક્ષ્મ દુનિયા અને તેવી જ શક્તિનો પાત કરાવતી આત્મકથાથી ઊર્જા મેળવ્યાનો પશ્ચિમના દેશોના મંચ પર જાહેર એકરાર કર્યો છે. સિતારવાદનના લેજન્ડ સ્વ. પંડિત રવિશંકરે બિટલ્સના જ્યોર્જ હેરિસનને આ પુસ્તક માટે ભલામણ કરી તે પછી જ 'બિટલ્સ' ભારતીય સંસ્કૃતિ અને ગૂઢ અધ્યાત્મવાદ તરફ ખેંચાયા અને તેઓની પ્રતિભાએ ગેબી અસર જન્માવી. પરમહંસ યોગાનંદે ૧૯૨૦થી ૧૯૩૫ના સમયગાળામાં અમેરિકામાં આપેલા પ્રવચનો અને તેનો પ્રભાવ પણ પુસ્તકમાં સમાવિષ્ટ છે. ૧૯૩૫માં ભારતમાં પરત આવ્યા પછી યોગાનંદ મહાત્મા ગાંધીજી, મા આનંદમયી, ટાગોર, પ્રો. સી.વી. રમન જેવી યુગ હસ્તીઓ અને આધ્યાત્મિક નામી-અનામી યોગીઓ, સંતો જોડે વિચાર વિમર્શ કરતા રહ્યા. કેલિફોર્નિયામાં સાન ડિએગોમાં 'એન્સીનિટાસ બિચ' નજીક યોગાનંદનો 'સેલ્ફ રિયલાઈઝેશન ફેલોશિપ' આશ્રમ છે. જ્યાં તેમણે તેમની આત્મકથા લખી હતી. લોસ એંજલસમાં ૭ માર્ચ ૧૯૫૨ના રોજ તેમણે મહાસમાધી લીધી હતી. તેના ૨૦ દિવસ પછી એટલે કે ૨૭ માર્ચ સુધી તેમનો દેહ કાંસાની પેટીમાં સચવાયો હતો. અગ્નિ સંસ્કાર વખતે તેમનો મૃતદેહ હજુ થોડા કલાકો અગાઉ જ મૃત્યુ પામ્યા હોય તેવો અને ગંધમુક્ત હતો તેવું અમેરિકન સંશોધકોએ આ નોંધ્યું છે. જેની તસવીર પણ પ્રાપ્ય છે. પરમાનંદ યોગાનંદ હિમાલયના યોગીઓ કે ગુરુઓના ચમત્કારિક દેખાવ અને અનુભવગાથાથી જ દેશ-વિદેશમાં ચિરંજીવ નથી પણ તેમણે આપેલું તત્ત્વજ્ઞાાન, સૂક્ષ્મ શક્તિ, ક્રિયા યોગ પણ એટલું જ પ્રસ્તુત